Pöytäkirja Euroopan talousyhteisön ja Kap Verden tasavallan välisessä Kap Verden rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta



Virallinen lehti nro L 199 , 24/08/1995 s. 0010 - 0018



PÖYTÄKIRJA Euroopan talousyhteisön ja Kap Verden tasavallan välisessä Kap Verden rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 artikla Sopimuksen 2 artiklan mukaisesti ja 6 päivän syyskuuta 1994 alkavaksi kolmivuotiskaudeksi kalastusmahdollisuudet vahvistetaan seuraavasti: a) laaja-alaisesti liikkuvat lajit: - nuottaa käyttävät tonnikalan pakastusalukset: 23 alusta, - vapapyydyksiä käyttävät tonnikala-alukset ja pintasiima-alukset: 17 alusta; b) muut lajit: - pohjasiimoja käyttävät alukset: 3 alusta, joista kunkin vetoisuus on alle 210 brt. 2 artikla 1. Sopimuksen 7 artiklassa tarkoitettu taloudellinen korvaus on 1 artiklassa tarkoitettuna ajanjaksona 1 063 500 ecua, ja se maksetaan kolmena yhtä suurena vuotuisena eränä. Tämä summa kattaa 4 850 tonnin Kap Verden vesillä kalastetun vuotuisen tonnikalasaaliin. Jos yhteisön alusten Kap Verden vesillä saama tonnikalasaalis ylittää tämän määrän, edellä mainittua summaa korotetaan 50 eculla kutakin ylimääräistä tonnia kohti. 2. Kap Verden viranomaisilla on yksinomainen toimivalta päättää kyseisen korvauksen käyttötarkoituksesta. 3. Tämä korvaus maksetaan rahalaitoksessa tai muussa Kap Verden viranomaisten nimeämässä elimessä avatulle tilille. 3 artikla Lisäksi yhteisö osallistuu 1 artiklassa säädettynä aikana 261 900 eculla sellaisen Kap Verden tieteellisen tai teknisen ohjelman (varusteet, infrastruktuuri, seminaarit, tutkimukset jne.) rahoitukseen, jonka tarkoituksena on parantaa Kap Verden yksinomaisen talousalueen kalavarojen tuntemusta. Tämä summa annetaan Kap Verden kalastus-, maatalous- ja maaseutuministeriön käyttöön ja maksetaan sen ilmoittamalle tilille. 4 artikla 1. Sopimuspuolet ovat yhtä mieltä siitä, että merikalastusalalla työskentelevien henkilöiden pätevyyden ja osaamisen kehittäminen on ensiarvoisen tärkeää sopimuspuolten välisen yhteistyön onnistumisen kannalta. Tätä varten yhteisö helpottaa Kap Verden kansalaisten sijoittautumista jäsenvaltioidensa oppilaitoksiin ja myöntää tähän tarkoitukseen 1 artiklassa tarkoitettuna aikana apurahoja tutkimusta tai harjoittelua varten kalatalouteen liittyvissä tieteellisissä, teknisissä ja taloudellisissa oppiaineissa. Näitä apurahoja voidaan käyttää myös kaikissa yhteisön kanssa yhteistyösopimuksen tehneissä valtioissa. 2. Apurahojen kokonaiskustannukset saavat olla enintään 174 600 ecua. Osa tästä määrästä voidaan Kap Verden toimivaltaisten viranomaisten pyynnöstä käyttää kalastusalan kansainvälisiin kokouksiin tai koulutukseen osallistumisesta aiheutuvien kustannusten peittämiseen. Tämä summa maksetaan sitä mukaa kuin sitä käytetään. 5 artikla Jos yhteisö ei suorita 2 ja 3 artiklassa säädettyjä maksuja, tämän pöytäkirjan soveltaminen voidaan keskeyttää. 6 artikla Kumotaan Euroopan talousyhteisön ja Kap Verden tasavallan Kap Verden rannikon edustalla harjoitettavasta kalastuksesta tehdyn sopimuksen liite ja korvataan se tämän pöytäkirjan liitteellä. 7 artikla Tämä pöytäkirja ja sen liite tulevat voimaan niiden allekirjoituspäivänä. Niitä sovelletaan 6 päivästä syyskuuta 1994. LIITE YHTEISÖN ALUSTEN KALASTUSTOIMINTAA KAP VERDEN KALASTUSVYÖHYKKEELLÄ KOSKEVAT EDELLYTYKSET A. Lisenssien hakemista ja myöntämistä koskevat muodollisuudet 1. Yhteisön toimivaltaiset viranomaiset jättävät Kap Verden kalastus-, maatalous- ja maaseutuministeriölle komission Kap Verdessä olevan edustuston välityksellä hakemuksen jokaisesta aluksesta, jolla halutaan kalastaa sopimuksen perusteella, vähintään 15 päivää ennen halutun voimassaolokauden alkamispäivämäärää. Hakemukset tehdään Kap Verden kalastus-, maatalous- ja maaseutuministeriön tätä tarkoitusta varten toimittamilla lomakkeilla, joiden malli on liitteenä (lisäys 1). 2. Jokaiseen lisenssihakemukseen liitetään todistus maksun suorituksesta lisenssin voimassaolokaudelta. Maksu suoritetaan rahalaitoksessa tai muussa Kap Verden viranomaisten nimeämässä elimessä avatulle tilille. Maksuihin sisältyvät kaikki kansalliset ja paikalliset maksut lukuun ottamatta satama- ja palvelumaksuja. 3. Kap Verden kalastus-, maatalous- ja maaseutuministeriö myöntää Euroopan yhteisöjen komission Kap Verdessä olevan edustuston välityksellä lisenssit laivanvarustajille tai heidän edustajilleen viidentoista työpäivän kuluessa siitä, kun se on vastaanottanut 2 kohdassa tarkoitetun todistuksen maksun suorittamisesta. 4. Lisenssi myönnetään aluskohtaisesti, ja sitä ei voida siirtää. Euroopan yhteisöjen komission pyynnöstä aluksen lisenssi voidaan korvata ja ylivoimaisen esteen sattuessa korvataan toisen aluksen, jolla on samanlaiset ominaisuudet kuin korvattavalla aluksella, nimissä olevalla lisenssillä. Laivanvarustaja, jonka aluksen lisenssi korvataan, palauttaa kumotun lisenssin Kap Verden kalastus-, maatalous- ja maaseutuministeriölle Euroopan yhteisöjen komission Kap Verdessä olevan edustuston välityksellä. Uuteen lisenssiin merkitään: - myöntämispäivämäärä, - se, että lisenssi korvataan edellisen aluksen lisenssin jäljellä olevan voimassaolokauden ajaksi. Tässä tapauksessa sopimuksen 4 artiklan 2 kohdassa tarkoitettua maksua ei tarvitse maksaa jäljelläolevan voimassaolokauden ajalta. 5. Lisenssi on aina pidettävä aluksella. 6. Kap Verden kalastus-, maatalous- ja maaseutuministeriö ilmoittaa ennen sopimuksen voimaantuloa luvan maksumenettelyyn ja erityisesti tiedot pankkitileistä ja käytettävistä valuutoista. B. Tonnikala-aluksiin ja pintasiima-aluksiin sovellettavat säännökset 1. Lisenssit ovat voimassa vuoden ajan. Ne voidaan uusia. 2. Maksu on 20 ecua kutakin Kap Verden kalastusvyöhykkeeltä kalastettua saalistonnia kohti. 3. Lisenssit myönnetään sen jälkeen kun 1 500 ecun kertasumma vuodessa jokaiselta nuotalla kalastavalta tonnikala-alukselta ja 300 ecua vuodessa jokaiselta vapapyydyksiä käyttävältä tonnikala-alukselta ja pintasiima-alukselta on maksettu kalastus-, maatalous- ja maaseutuministeriölle, vastaten saaliista maksettavia maksuja seuraavasti: - 75 tonnia tonnikalaa vuodessa nuotalla kalastavalta tonnikala-alukselta, - 15 tonnia tonnikalaa vuodessa vapapyydyksiä käyttävältä tonnikala-alukselta ja pintasiima-alukselta. 4. Aluksen päällikön on täytettävä lisäyksessä 2 olevan mallin mukainen kalastuslomake jokaisesta Kap Verden kalastusvyöhykkeellä vietetystä kalastusjaksosta. Kalastuslomakkeet toimitetaan käsiteltäviksi kuukauden kuluessa kalenterivuosineljänneksen päättymisestä laitoksiin Office de la recherche scientifique et technique d'outre-mer (ORSTOM), Instituto español de oceanografia (IEO) ja Kap Verden Instituto Nacional de Investigacão das Pescas (INIP). Jäsenvaltiot ilmoittavat Euroopan yhteisöjen komissiolle 15 päivään huhtikuuta mennessä kuluneen vuoden saalistonnimäärät, sellaisina kuin tutkimuslaitokset ovat ne vahvistaneet. Näiden tietojen perusteella komissio laatii laskelman yhden kalastusvuoden osalta suoritettavista maksuista ja lähettää sen Kap Verden valtion kalastusasiain toimistoon tutkittavaksi. Laivanvarustajat saavat huhtikuun loppuun mennessä ilmoituksen Euroopan yhteisöjen komission laatimasta lausunnosta, ja niiden on kolmenkymmenen päivän kuluessa suoritettava kaikki maksuvelvoitteensa. Jos todellisesta kalastustoiminnasta maksettava summa on ennakkomaksua pienempi, ei erotusta palauteta laivanvarustajalle. C. Muiden alusten lisensseihin sovellettavat säännökset Pohjasiima-alusten lisenssit ovat voimassa kolme, kuusi tai kaksitoista kuukautta. Vuosimaksu määräytyy bruttovetoisuuden (brt) mukaan siten, että maksu on 100 ecua bruttotonnilta suhteutettuna luvan kestoaikaan. D. Saalisilmoitukset 1. Nuotalla kalastavat tonnikala-alukset, vapapyydyksiä käyttävät tonnikala-alukset ja pintasiima-alukset täyttävät B kohdan 4 alakohdassa tarkoitetun kalastuslomakkeen. 2. Pohjasiima-alusten on ilmoitettava saaliistaan liitteenä (lisäys 3) olevan lomakemallin mukaisesti Kap Verden kalastus-, maatalous- ja maaseutuministeriölle Euroopan yhteisöjen komission Kap Verden edustuston välityksellä. Nämä ilmoitukset annetaan kuukausittain ja toimitetaan vähintään neljännesvuosittain. 3. Kyseiset asiakirjat on täytettävä selvästi, ja niissä on oltava aluksen päällikön allekirjoitus. 4. Mikäli edellä mainittuja säännöksiä ei noudateta, voivat Kap Verden toimivaltaiset viranomaiset soveltaa muun muassa seuraavia rangaistuksia, jotka voivat olla samanaikaisia: - rikkomukseen syyllistyneen aluksen lisenssin peruuttaminen, - sakkorangaistus. Tässä tapauksessa asiasta ilmoitetaan Euroopan yhteisöjen komission Kap Verden edustustolle. E. Saaliin purkaminen Yhteisön tonnikala-alukset pyrkivät toimittamaan tavaraa Kap Verden tonnikalasäilykkeitä valmistaville laitoksille pyyntiponnistuksensa mukaan kyseisellä vyöhykkeellä yhteisön laivanvarustajien ja Kap Verden kalastusviranomaisten keskinäisellä sopimuksella sovitulla, kansainvälisten markkinoiden senhetkiseen hintaan perustuvalla hinnalla. Lisäksi johonkin Kap Verden satamaan saaliinsa tuovat tonnikala-alukset pyrkivät antamaan osan sivusaaliistaan Kap Verden kalastusviranomaisten käyttöön paikalliseen markkinahintaan. F. Merimiesten palkkaus 1. Tonnikala-alusten ja pintasiima-alusten varustajat pyrkivät palkkaamaan Kap Verden kansalaisia seuraavien edellytysten ja rajoitusten mukaisesti: - nuotalla kalastavaan tonnikala-aluslaivastoon palkataan tonnikalojen kalastuskaudeksi Kap Verden kalastusvyöhykkeellä neljä Kap Verdestä olevaa merimiestä, - vapapyydyksiä käyttävään tonnikala-aluslaivastoon palkataan tonnikalojen kalastuskaudeksi Kap Verden kalastusvyöhykkeelle kolme Kap Verdestä olevaa merimiestä, joista kukin määrätään eri alukselle, - pintasiima-aluksille palkataan kalastuskaudeksi Kap Verden kalastusvyöhykkeelle kaksi Kap Verdestä olevaa merimiestä, joista kukin määrätään eri alukselle. 2 Näiden merimiesten palkoista päätetään laivanvarustajien tai heidän edustajiensa ja Kap Verden toimivaltaisten viranomaisten keskinäisellä sopimuksella ennen lisenssien myöntämistä; palkoista vastaavat laivanvarustajat, ja niihin on sisällyttävä sosiaaliturvajärjestelmä, johon merimies kuuluu, muun muassa henki-, tapaturma- ja sairausvakuutus. Laivanvarustaja tai hänen edustajansa lähettää työsopimuksen jäljennöksen Kap Verden kalastusasian pääosastolle. 3. Mikäli merimiehiä ei palkata, maksavat laivanvarustajat näiden merimiesten palkkoja vastaavan kertamaksun. Summa käytetään Kap Verden merimiesten kouluttamiseen, ja se maksetaan Kap Verden toimivaltaisten viranomaisten ilmoittamalle pankkitilille. 4. Laivanvarustaja tai hänen edustajansa ilmoittaa kalastus-, maatalous- ja maaseutuministeriölle luettelon yhteisön aluksilla käynnissä olevalla kalastuskaudella olevista kapverdeläisistä merimiehistä, jossa on maininta heidän merkitsemisestään miehistöluetteloon, sekä alukset, joilla he ovat. G. Tarkkailijoiden alukselle ottaminen 1. Kap Verden kalastus-, maatalous- ja maaseutuministeriö ilmoittaa laivanvarustajille tai niiden edustajille ennen lisenssin myöntämistä luettelon aluksista, joille niiden on otettava tarkkailija. Tarkkailija ei saa olla aluksella pidempään kuin tehtävän suorittaminen vaatii. Kap Verden toimivaltaiset viranomaiset vastaavat tarkkailijan palkasta ja sosiaalimaksuista. 2. Tarkkailijan työskentely ja ne edellytykset, joilla hänet otetaan alukselle, eivät saa keskeyttää tai estää kalastustoimintaa. Tarkkailija otetaan laivaan laivanvarustajan valitsemassa satamassa ensimmäisen matkan alussa sen jälkeen, kun nimettyjen alusten luettelo on annettu tiedoksi. Asianomaisten laivanvarustajien on annettava kahden viikon määräajassa ja kymmenen päivää etukäteen tiedoksi tarkkailijoiden laivaan ottamista koskevat Kap Verden satamat ja päivämäärät. Jos tarkkailija otetaan laivan ulkomaisessa satamassa, vastaa laivanvarustaja hänen matkakuluistaan. Tonnikala-aluksen, jossa on tarkkailija, jättäessä Kap Verden kalastusvyöhykkeen on kaikin mahdollisin toimenpitein varmistettava, että tarkkailijan palaaminen Kap Verdeen järjestyy niin pian kuin mahdollista laivanvarustajan kustannuksella. H. Kalastusvyöhykkeet Yhteisön alukset saavat harjoittaa kalastustoimintaa seuraavilla vyöhykkeillä, jotka on määritelty perusviivojen mukaan: - 12 meripeninkulman ulkopuolella nuottaa käyttävien tonnikala-alusten ja pintasiima-alusten osalta, - 6 meripeninkulman ulkopuolella vapapyydyksiä käyttävien tonnikala-alusten osalta, - perusviivoista lähtien, jos käytetään elävää syöttiä sekä pohjasiima-alusten osalta. I. Sallittu silmäkoko Laahusnuotan pienin sallittu silmäkoko verkon ollessa levitettynä ja verkon perästä mitattuna on: - 16 mm elävää syöttiä käytettäessä. Tonnikalan osalta sovelletaan ICCATin suositusten mukaisia kansainvälisiä normeja. J. Vyöhykkeelle saapuminen ja sieltä poistuminen, radioyhteydet 1. Kaikki Kap Verden kalastusvyöhykkeellä sopimuksen mukaisesti kalastavat yhteisön alukset ilmoittavat São Vincenten radioasemalle päivän, kellonajan ja sijaintinsa aina saapuessaan Kap Verden kalastusvyöhykkeelle ja sieltä poistuessaan. 2. Poistuessaan Kap Verden kalastusvyöhykkeeltä alukset ilmoittavat kokonaissaaliinsa Kap Verden toimivaltaisille viranomaisille São Vincenten radioaseman välityksellä. 3. Kap Verden kalastus-, maatalous- ja maaseutuministeriö ilmoittaa lisenssiä myönnettäessä kutsumerkin ja toimintataajuuden sekä työajat laivanvarustajille tai niiden edustajille. 4. Jos radioviestintää ei voida käyttää, voivat alukset käyttää vaihtoehtoisia keinoja, kuten teleksiä tai telekopiointia. K. Satamalaitteet sekä tarvikkeiden ja palvelujen käyttö Yhteisön alukset pyrkivät hankkimaan kaikki toiminnassaan tarvitsemansa tarvikkeet ja palvelut Kap Verdestä. Kap Verden toimivaltaiset viranomaiset asettavat yhteisymmärryksessä laivanvarustajien tai näiden edustajien kanssa ehdot satamalaitteiden ja tarvittaessa tarvikkeiden ja palveluiden käytölle. L. Aluksen pysäyttämismenettely 1. Euroopan yhteisöjen komission Kap Verden edustustolle ilmoitetaan 48 tunnin kuluessa kaikista yhteisön jonkin jäsenvaltion lipun alla purjehtivista ja tämän sopimuksen perusteella toimintaa harjoittavista kalastusaluksista, jotka on pysäytetty Kap Verden kalastusvyöhykkeellä. Lyhyt selvitys pysäyttämisen olosuhteista ja syistä on jätettävä 72 tunnin kuluessa. 2. Kahdenkymmenenneljän tunnin kuluessa edellä mainittujen tietojen saamisesta pidetään Euroopan yhteisöjen komission Kap Verden edustuston ja Kap Verden kalastus-, maatalous- ja maaseutuministeriön ja tarkastusviranomaisten välinen kokous, johon voi myös osallistua asianomaisen jäsenvaltion edustaja, jotta voidaan vaihtaa tarpeelliset asiakirjat ja tiedot todettujen olosuhteiden ja seikkojen selvittämiseksi. Laivanvarustajalle tai sen edustajalle ilmoitetaan kokouksen tuloksesta sekä pysäyttämisestä mahdollisesti aiheutuvista toimenpiteistä. 3. Alus, joka on pysäytetty kalastusrikkomuksen vuoksi, vapautetaan takuusummaa vastaan, joka määrätään pysäyttämisen aiheuttamien kustannusten perusteella ja rikkomuksesta vastuussa olevien maksettavaksi tulevien sakkojen ja korvausten kokonaissumman mukaan. Lisäys I >KAAVION ALKU> KALASTUS-, MAATALOUS- JA MAASEUTUMINISTERIÖ Kalastuslisenssihakemus ulkomaisille teollisuuskalastusaluksille 1. Laivanvarustajan nimi: 2. Laivanvarustajan osoite: 3. Laivanvarustajan paikallisen edustajan tai asiamiehen nimi: 4. Laivanvarustajan paikallisen edustajan tai asiamiehen osoite: 5. Aluksen päällikön nimi: 6. Aluksen nimi: 7. Rekisterinumero: 8. Rakennuspäivä ja -paikka: 9. Lippu, jonka alla purjehtii: 10. Rekisteröintisatama: 11. Kotisatama: 12. Suurin kokonaispituus: 13. Leveys: 14. Bruttovetoisuus: 15. Nettovetoisuus: 16. Lastiruuman tilavuus: 17. Jäähdytys- tai jäädytysteho: 18. Konetyyppi ja -teho: 19. Pyydykset: 20. Miehistön lukumäärä: 21. Viestintävälineet: 22. Radiokutsutunnus: 23. Tunnusmerkit: 24. Suoritettavat kalastustoimet: 25. Saaliin purkauspaikka: 26. Kalastusalueet: 27. Saalislajit: 28. Voimassaoloaika: 29. Erityiset edellytykset: 30. Hakijan muu toiminta Kap Verdessä: Kalastusasiain pääosaston lausunto Kalastus-, maatalous- ja maaseutuministeriön huomautukset >KAAVION LOOPU> Lisäys 2 >VIITTAUS FILMIIN> Lisäys 3 >KAAVION ALKU> TIEDOT TEOLLISESTA KALASTUKSESTA SAADUSTA SAALIISTA 1. Aluksen nimi ja rekisteröintinumero: 2. Kansallisuus: 3. Alustyyppi: (tuorekala-, tonnikala-alus jne.) 4. Aluksen päällikön tai isännän nimi: 5. Kalastuslisenssin myöntäjä: Voimassaoloaika: 6. Harjoitetut kalastusmuodot: 7. Lähtöpäivä satamasta: Satamaan saapumispäivä: 8. Vetokerrat: Päivämäärä Kalastusalue Saalislajit Tonnimäärä Purkaussatama Allekirjoittanut .............................., yllämainitun aluksen päällikkö tai omistaja tai tämän edustaja todistaa, että annetut tiedot ovat todenmukaiset, minkä hallituksen edustaja vahvistaa. Hallituksen edustajan oikeaksi todistama Aluksen päällikkö tai isäntä (allekirjoitus) >KAAVION LOOPU>